Frederik Heidmann

Frederik Hartvig Johan Heidmann (1777–1850) var en norsk offiser, embetsmann og politiker. Han var eidsvollsmann i 1814, stortingsrepresentant i tre perioder fra 1818 til 1829, og Amtmann i Hedmark i 28 år fra 1821 til 1849.Frederik Heidmann  fra Norsk samfunnsvitenskapelig datatjenesteAnders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814 med morens slektsvåpen 

Liv og virke 
Han var sønn av Peter Heidmann, major ved første trondhjemske infanteriregiment, og Dorothea Mathea Sommerschild. Han var gift med Anna Catharina Bernhoff Ræder (1788–1858), datter av oberstløytnant Johan Georg Ræder.

I 1795 ble han sekondløytnant, og 10. juni 1803 premierløytnant ved Trondhjemske Dragoncorps. Han fikk graden rittmester i 1814. Da armeen ble omorganisert 1818, ble han utnevnt til sjef for Skognske eskadron.

I 1814 var han medlem av Riksforsamlingen på Eidsvoll for Throndhjemske Dragoncorps, han tilhørte selvstendighetspartiet. Heidmanns bolig i 1814 var farsgården Zinkrennan i Levanger, som han drev sammen med moren da faren døde i 1807. Formelt overtok han gården i 1821, samme året han ble amtmann i Hedemarkens amt. I dag er det bare borgstua som er igjen fra Heidmanns tid. 1828 kjøpte han «amtmannsgården» Kjonerud i Stange fra sin forgjenger Claus Bendeke.

Han var stortingsmann for Nordre Trondhjems amt 1818–1820 og 1821–1823, og for Hedemarkens amt 1827–1829. 

I 1821–1849 var han amtmann i Hedemarkens amt. Utnevnelsen omtales av historikeren Halvdan Koht som en politisk belønning fra kong Karl Johan. Som amtmann i Hedemarkens amt tok han initiativet til opprettelsen av kjøpstaden Hamar. På grunn av hans innsats er Heidmannsgate i Hamar oppkalt etter ham. Heidmann mottok St. Olavs Orden og Sverdordenen.Tallak Lindstøl: Stortinget og Statsraadet, 1814–1914. B. 1 D. 1 : Biografier A-K, side 361–362, digital utgave 

Han er begravet på Ottestad kirkegård.

 Referanser 

 Eksterne lenker 


 Frederik Heidmann; eidsvoll1814.no

Kategori:Eidsvollsmenn
Kategori:Kommandører av St. Olavs Orden
Kategori:Sverdordenen
Kategori:Norske amtmenn
Kategori:Fylkesmenn i Hedmark
Kategori:Stortingsrepresentanter 1818–1820
Kategori:Stortingsrepresentanter 1821–1823
Kategori:Stortingsrepresentanter 1827–1829
Kategori:Norske offiserer
Kategori:Personer fra Levanger kommune